SUNNAT KI 
ITTIBA 
KIJYE 


4 MUFTITAQI USMANI DB 





HINGLISH (ROMAN SCRIPT) 





Sunnat Ki Ittiba Kijye 1 
wee PN > SB aay 
hslel— pet SSI) pew y, che Laas goborei 


SUNNAT KI ITTIBA KIJYE 
allama navaviz. ne baab qaaim kiya, 
jiska unwan hai ittibae sunnat ki 
pabandi, aur sunnat me jo aadab batae 
gaye hai, unko ikhtiyar karne ka 
ahtemam. 


TASAWWUEF OR TARIQAT KA 
MAQSOOD ITTIBA E SUNNAT 
yu to nek amal bahut se hai, jinki koi 


had aur intiha nahi hai, is liye ke neki 
kisi khas amal ke saath khas nahi hai, 
lekin neki hasil karne ka aur allah ko 
razi karne ka sahi raasta ittibae sunnat 
hai, yani insan apni zindagi ke har 
shobe me dekhe, is shobe me aap#“s 
ka kya tariqa tha? aur us tarige ko 
apnane ki koshish kare, isi ka naam 
ittibae sunnat hai, ye ek aisa tariqa hai 
jiske sahi aur allah ke _ nazdik 
maqbool hone me koi shak o shuba 
nahi, ye ek aisa raasta hai jo seedha 
jannat ki tararf jata hai, is raaste me 
koi mod, uljhao nahi, is raaste me kisi 
rehnuma ki bhi zaroorat nahi, bas itna 

poochhne ki to zaroorat hai ke sunnat 
tariga kya hai? lekin iske zarie 
maqsood hasil karne ke liye kisi 
rehbar ki zaroorat nahi, ye aisa seedha 
raasta hai, aur saare tasawwuf, suluk, 
aur tarigat ka maqsood hai to wo 
aap#“s ki sunnat ka ittiba hai. 


MEIN NE ZAHIRI AUR BATINI 
ULOOM HASIL KIYE 
hazrat doctor abdul haiz. se ye waqia 
suna ke hazrat mujaddid alfe saniz. 
jinko allah ne uloome zahiri aur 
batini, tamam ka jame banaya tha, wo 
farmate hai, ye saare maqamat hasil 
karne ke baad me allah se ek dua 
karta hu, me dua karta hu, aur aap 
aameen kahe: wo aisi dua hai jo 
shakhs wo dua karega, aur jo shakhs 
us dua par aameen kahega, uski 
magfirat ho jaegi, aur wo jannat me 
dakhil ho jaega, wo dua ye hai: ya 
allah! muje aap#“% ki sunnat ki ittiba 
ki taufig ataa farma, aur ittibae sunnat 
par zinda rakhye, aur ittibae sunnat 
par muje maut ataa farma, aur isi 
ittibae sunnat ke saath mera hashr 

farma. 

ITTIBA ESUNNAT ME 
MAHBOOBTYAT KI SHAAN 
phir farmaya ke sunnat ki khasiyat ye 


hai ke iske zarie allah ke yaha 
mahboobiyat peda ho jati hai, chunke 
aap#“s allah ke mahboob hai, lihaza 
jo bhi aap#“s ki nagal, aur aap ke 
tarige ki ittiba karega, usko bhi allah 
ke yaha mahboobiyat hasil hogi. 
chunanche quran sharif me allah ne 
farmaya: (sure aale imran/ 31) yani 
agar tumhe allah se muhabbat hai, us 
muhabbat ka raasta ye hai ke tum meri 
ittiba karo, to allah tum se muhabbat 
karne lage ge, aur tum allah ke 
mahboob ban jaoge. 


US WAQT ALLAH KE MAHBOOB 
BAN JAOGE 
hazrat dr. abdul haiej is aayat ki 
tashrih me farmaya karte the: koi bhi 
chhoti se chhoti sunnat le lo, us sunnat 
par jab tum amal kar rahe hoge, us 
wagt tum allah ke mahboob ban 
jaoge, masalan aap masjid me dakhil 
ho rahe ho, aur dakhil hote wagqt aap 
ne apna daya paav masjid me pehle 
rakha, to jis waqt aap ne ye kaam kiya, 
us waqt tum allah ke yaha mahboob 

ho, aur ye chhota hona aam bol chal ki 
waja se hai varna aap#“ ki koi sunnat 
chhoti nahi hai har sunnat muhabbat 
aur azmat wali hai. 


ITTIBAE SUNNAT MITTI KO SONA 
BANA DETA HAITI 
wo kaam jinko ham mamooli samaj 


kar chhod dete hai, un kaamo me 
aap“ ki sunnat ki ittiba wo paras hai 
jo mitti ko sona bana deta hai, 
masalan baitul khala me dakhil hona 
hai, ab chaho to be-fikri se janwar ki 
tarah dakhil ho jao, aur chaho to 
aapss se muhabbat karne wale 
ummati ki tarah dakhil ho, aur in dono 
kaamo me zamin aasman ka farg ho 
jaega, amal wahi hai, sirf zara sa dhyan 
kar ke is amal ko ibadat bana lo, aur 
allah ke mahboob ban jao aur tamam 
sunnato ka haal yahi hai, ye insan ko 
allah ka mahboob bana deti hai. 


ITTIBAE SUNNAT SE JAZB HASIL 
HO JAEGA 
jab insan allah ka mahboob ban jata 


hai, to mahboobiyat ki lazmi khasiyat 
hai yani koi shakhs jab ittibae sunnat 
kar raha hai, aur iske natije me wo 

allah ka mahboob ban raha hai, to 
allah isko apni taraf khinch lenge, 
jaisa ke quran sharif me allah ne 
irshad farmaya: (surah shura/13) yani 
jisko allah chahe apni taraf khinch 
lete hai. 

is liye hazrat thanvisj{ farmate hai: 
ittibae sunnat ke tareeq me wusool ila 
allah is liye jaldi hota hai, ke is 
tareeqe me mahboobiyat hai aur 
mahboobiyat ka lazmi natja jazb hai, 
allah aise bande ko apni taraf khinch 
lete hai, jab ke doosre tareeqo me 
bahut zyada mujahade karne padte 
hai. 


AAP» KT ZINDAGI TUMHARE 
LIYE BEHTAREEN NAMUNA HAI 
bahar-haal hamari aap sab ki deen aur 


dunya ki salah va falah ittibae sunnat 
par moqoof hai, chunanche farsi ka ek 
sher hai, jiska tarjama ye hai, jo 
shakhs aap“: ke tareege ke alawa kisi 
aur raaste se allah tak pohochana 
chahe, to wo nahi pohch sakta, chahe 
wo kitni hi koshish karle, lihaza sab se 
pehle ye baat samajne ki zaroorat hai 
ke ye ittibae sunnat kyu zaroori hai? 

chunanche ye ayat laye, (sure ahzab, 

21) tumhare liye allah ke rasool ki 
zaat me, uske tareeqe zindagi me, aur 
unki hayate tayyiba me _ behtareen 
namuna hai. 

aap#x ko is liye bheja ke allah ne 
insan ki fitrat aisi banai hai ke insan ki 
islah aur tarbiyat aur tazkiyah ke liye 
sirf kitab kaafi nahi thi, agar koi 
shakhs ye chahe ke kitab padh kar aur 
iske likhe huve ko padh kar meri islah 
ho jae, to kabhi uski islah nahi ho 
sakti. 


JANWARO KO MUALLIM AUR 
MURABBI KI ZAROORAT NAHI 
jab ke bahut se hewanat me ye baat 


nahi, masalan murgi ka chooza hai, 
usko dana chugne ke liye kisi muallim 
murabbi ki zaroorat nahi, allah ne 
uski fitrat me ye baat rakh di hai, lekin 
agar insan ka bachha peda huva hai, 
aur uske samne roti ka tukda dal do, 
usko roti khana nahi aaega, jab tak ek 
muddat tak maa baap ko roti khata 
huva nahi dekhega, aur roti khane ki 
tarbiyat nahi lega, us waqt tak usko 
roti khana nahi aaega. 

NABI KE NOOR KE BAGER KITAB 
NAHI SAMAJ SAKTE 
is liye allah ne jitne bhi nabi bhejte 


hai, wo is liye, taake wo paigambar 
amali namuna ban kar logo ko dikhae, 
ke dekho! jo hukam tumhe diya ja raha 
hai, us hukam par amal karne ka 
tareeqa ye hai. 

wo paigambar ek mukammal namuna 
pesh karte hai, isi waja se quran sharif 
ke saath aapz®: ko bheja gaya, aur 
uski kitni achhi misal pesh ki, (surah 
maaidah/15) yani ham ne tumhare 
paas do chize bheji hai, ek kitab bheji 
hai, yani quran sharif, aur doosre is 
kitab ko padhne aur samaje ke liye ek 
noor bheja hai, farz karo tumhare paas 
kitab to maujood hai, lekin andhera 
hai, kya is andhere me kitab padh kar 
us se faaida utha sakoge? 

koi faaida nahi utha sakte, kitab apni 
jaga mukammal hai, is kitab me saari 
baate bhi hai, aur tum kitab se faaida 
bhi uthana chahte ho, lekin chunke 
tumhare paas noor aur roshni nahi 
hai, is liye tum us kiab ko khol kar 
faaida nahi utha sakte, aur ye is kitab 
ka nuqs aur kami nahi hai, balke ye 

tumhara nugs aur tumhari kami hai, 
kyu ke tumhare paas noor aur roshni 
nahi hai, is liye ham ne is kitab ke 
saath ek noor bhi bheja, aur wo noor 
hai aap#®= ki talimat, tashreehat, 
tafseer, aur sunnat ka noor, jab ye 
noor kitabullah ke saat hashil hoga, to 
kitab khuli nazar aaegi, aur uske 
ahkaam aap ke samne wazeh hoge, aur 
aap ke liye raasta khulega. 


APNE NABI KI NAQAL UTARTE 
JAO 
lihaza jab ye baat wazeh ho gayi ke 


tanha kitab insan ko kaam nahi de 
sakti, aur uski islah ke liye kaafi nahi, 
balke paigambar ki talim, tarbiyat, aur 
namune ki zaroorat hoti hai, is liye 
allah ne kitab ke saath wo namuna 
bhi bhej diya, yani ek kitab, aur is kitab 
par amal karne ke liye namuna, ke 
jaha kitab na samaj me aaye, is 
namune ko dekho, ke ham ne ek shah- 
kaar namuna bana diya hai, uske 
andar koi kami, aur aib nazar nahi 
aaega, ham jaisa chahte hai ke insan 
bane, aisa bana kar dikha diya, ke ye 
hai wo insan jo hamare maqsood ke 
mutabiq zindagi guzarne wala hai, ab 

tumhara kaam ye hai ke uski ek ek ada 
ko dekhte jao, aur uski naqal karte jao, 
ye hai uswae hasanah jiske baare me 
farmaya ke ye tumhare liye namuna 
hai. 


AAP: KE AKHLAQ QURAN 
SHARIF KA AMALI NAMUNA HAI 
Hazrat Ayesha®= se kisi ne poochha: 
aap#s ke akhlaq kaise the? To Hazrat 
Aaysha# ne jawab me_ farmaya: 
aapss ke akhlaq quraan tha yani 
quran sharif ke alfaz va maani the, 
(kanzul ummal 7,8/18714) aur aap#“x 
ke akhlaq uske amali namuna the, 
maan lo ke agar kitabullah ka koi lafz 
tumhari samaj me na aae; lekin agar 
tum ne is namune ki amali pervi kar li 
hai, to tum kamyab ho, isi liye to 
ittibae sunnat par jo zor diya jata hai, 
wo is liye ke insaniyat ki islah aur uske 
tazkiye ke liye isko jis namune ki 
zaroorat thi, aapz#s ki sunnat me 

maujood hai. 
MERE BAAD TUM BAHUT 


IKHTILAF PAAOGE ~ 
ek lambi hadees hai jisme aap* ne 


mukhtalif aham umoor ki _taraf 

aleall|ha 


mutavajjeh farmaya hai, usme aap 


ne irshad farmaya: tum me se jo zinda 
rahega, wo bahut se ikhtilafat paaega, 
yani musalmano ke darmiyan bahut 
ikhtilafat honge, aaj wo ikhtilafat 
nazar aarahe hai, har shakhs ye 
poochhta hai, ham konsa raasta 
ikhtiyar kare, koi deobandi, koi 
barelvi, koi sunni, koi shia, koi ger 
muqallid, bahar haal ye mazhabi firga 
warana ikhtilafat mere baad paaega, 
us waqt tum konsa raasta ikhtiyar 
karoge? 


ATSE WAQT TUM MERI SUNNAT 
KO PAKAD LENA 
aap“ ne farmaya: me tum ko ek aisa 
paimana bata deta hu, har jamat ko is 
paimane par parakh kar dekh lo, aur jo 
jamat is paimane par poori utarti ho, 
uski ittiba karo, aur jo is paimane se 
baahar ho, samaj lo ke wo galat hai, wo 
paimana kya hai? 
farmaya: meri sunnat ko lazim pakad 
lo, or mere baad jo khulafae rashideen 
hai, unki sunnat ko mazbooti se thaam 
lo, bas phir kitne hi ikhtilaf ho, 
tumhari najat ke liye kaafi hai, phir 
kabhi tum gumrah nahi hoge. 

KHUAFAE RAASHIDEEN KI 
SUNNAT MERI HI SUNNAT HAI 
aaj kal log sunnat ke baare me 


mukhtalif nazrye pesh karte hai, is liye 
saath me farma diya, khulafae 
raashideen ki sunnat ke mutabiq hai 
ya nahi? is se ishara farmadiya, ke 
khulafae raashideen ki sunnat haqigat 
me meri sunnat ko poori karne wala 
hai, kyu ke wo mere khulafa aur mere 
nayab hai, aur ye wo nayab hai, jinke 
saath raashideen ki muhar lagi huvi 
hai, raashideeen ke mana hai hidayat 
yafta yani unka kaam galat nahi ho 
sakta, tum unki ittiba kar lo, lihaza 
agar koi sunnat me ne jaari nahi ki, 
lekin khulafae raashideen ne jaari ki 
ho, wo bhi sunnat hai. 


JUMA KI DOOSRI AZAAN HAZRAT 
USMAN:: KI SUNNAT 

aap dekhte ho ke juma ke din do 
azaane hoti hai, aap#®s hazrat abu 
bakr#z, hazrat umar“2 ke zamano me 
sirf ek azaan hoti thi, hazrat usman 
ne apne zamane me doosri azaan jaar 
farmai, (tirmizi/516). 

vaise agar koi aur isko jaari karta to ye 
biddat ho jati, lekin  khulafae 

raashideen me se ek khalifae raashid 
ne isko jaari kiya tha, is liye ye bhi 
sunnat hai, aur is par amal karna bhi 
sunnat par amal karne me dakhil hai. 


TARAVEEH HAZRAT UMAR: KI 
SUNNAT HAI 
isi tarah ramzanul mubarak me jo 


taraveeh ki jamat hoti hai, aur usme 
poori jamat ke saath taraveeh ho rahi 
hai, aur usme quran sharif khatam 
kiya ja raha hai, aap*“s ke zamane me, 
aur hazrat abu bakr“: ke zamane me 
nahi thi, hazrat umar“z ne is tarah se 
taraveeh ka ahtemam farmaya, aur 
sahabah¢# ko jama farmaya, agar koi 
aur ye kaam shuru karta, to ye kaam 
bidat ho jata, lekin shuru karne wale 
hazrat umar®= hai, jinke baare me 
aap#“x farma diya tha, agar mere baad 
koi nabi hote to wo umar hote. 


SUNNAT KO MAZBOOTI SE 
THAAM LO 
Aur sirf isi par iktifa nahi kiya, balke 


aage farmaya: isko apni daadh se 
pakad kar mazbooti se thaam kar 
rakho, aur kyu ke aap dekh rahe 
the, log isi ko chhod denge, aur 

jahannam ki taraf jaenge, isi liye 
farmaya: iski is tarah mazbooti se 
pakdo jese koi shakhs apne danto se 
koi chiz mazbooti se pakadta hai, is 
tarah pakad lo, aur jab is tarah pakad 
loge, to koi gumrah karne wala tumhe 
gumrah nahi kar sakta, ittibae sunnat 
wo chiz hai jisko aap#“« ne hidayat aur 
gumrahi janchne ka paimana qarar de 
diya, agar koi shakhs ye kahe ke fala 
amal sawab ka kaam hai, to ye dekh lo 
ke is amal ko aap#®s ne sawab ka 
kaam qarar diya tha, ya nahi? aap#¢x 
ke khulafae raashideen ne wo amal 
kiya tha ya nahi? Is par jaanch kar 
dekh lo pata chal jaega. 


YE DEKHO KE WO SUNNAT KE 
MUTABIQ HAI YA NAHI? 
aaj kal koi tija kar raha hai, koi daswa 


kar raha hai, koi challisva kar raha hai, 
koi 12 rabiul awwal ko eid e milad un 
nabi mana raha hai, koi lighting kar 
raha hai, aur karne wale kehte hai ye 
sab sawab ke kaam hai, ham kaise 
pehchane? to pehchanne ka tariqa 
aap#“x ne batla diya, ke is amal ko 
meri sunnat par jaanch kar dekh lo, 
agar sunnat ke mutabiq hai, to kar lo, 

aur agar wo sunnat ke mutabiq nahi 
hai, to phir wo hidayat ka raasta nahi 
hai, balke wo gumrahi ka raasta hai, 
bas is paimane ko pakad lo, phir kabhi 
gumrah nahi hoge. 


allah ham sab ko in baato par amal 
karne ki taufiq ataa farmae Aameen. 

Reference: Islaahi Kutbat Urdu V22 mein 
se is Majmoon Ka Khulasa Kiya Gaya Hai. 


Composed & Published: Salim Ismail Rawat, Maktaba Ashraf, Surat. 


